## Ensems rep el pianista Juan Pérez Floristán en el segon cap de setmana de la seua 47a edició

*** Un taller dirigit a les famílies i tres concerts protagonitzen el segon cap de setmana del festival
* Ensems se celebra fins al 3 d’octubre amb tretze concerts, converses i activitats paral·leles en diferents espais de la ciutat**

Ensems, festival degà de la música contemporània a Espanya, mamprén el segon cap de setmana de la seua 47a edició, que se celebra fins al 3 d’octubre amb una programació de concerts i activitats paral·leles en diferents espais de València.

El dissabte 27 de setembre, tres activitats en diferents punts de la ciutat donaran mostra de la pluralitat d’Ensems. Al matí en el Centre del Carme tindrà lloc el taller familiar d’Alfredo Costa Monteiro, ‘Indivisibilitat’, que té un aforament limitat i requerix la inscripció a través de la web del festival.

A la vesprada, el Teatre Martín i Soler de Les Arts acollirà a les 19:30 hores el concert del pianista Juan Pérez Floristán, en el qual estrenarà la peça encàrrec de l’IVC al compositor Josep Planells Schiaffino, *Fate cuore, amici, veggo terra* (2025). Finalment, el director i compositor Pere Vicalet presentarà a les 20:00 hores la sessió DJ ‘Ecosistema de sons robats’ en el *hall* de l’IVAM, un viatge sonor per obres contemporànies, pop i clàssiques.

El diumenge 28 en el Centre del Carme, l’artista sonor Alfredo Costa Monteiro presentarà a les 18:00 hores *Desavinences per una matèria*, un concert per a paper, material que ha sigut una font d’investigació i de creació per a l’artista en els últims anys.

De nou, el festival Ensems compta amb la col·laboració del Palau de la Música i el Palau de les Arts, que en esta ocasió acollirà la major part dels concerts de l’edició, a més d’altres espais de la ciutat, a on tindran lloc activitats paral·leles, com el Centre del Carme Cultura Contemporània, el Museu de Belles Arts i l’IVAM.

Esta edició d’Ensems es construïx amb un únic eix argumental: la diversitat i la unió de la música contemporània, capaç de vincular sensibilitats molt diferents creant un espai compartit d’exploració i descobriment, en el qual tenen presència tant formacions internacionals, com jóvens artistes o noms plenament consolidats de l’escena valenciana.

Totes les activitats de la programació d’Ensems són d’accés lliure fins que es complete l’aforament. Les invitacions per als concerts es poden obtindre en la [web](https://ensems.ivc.gva.es/).

Fecha: 26/09/2025